
[image: image1.png]



PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 13 aprilie 2010
Pl.x. 61/2010


AVIZ

asupra propunerii legislative pentru modificarea Legii învăţământului nr.84/1995 cu toate modificările şi completările ulterioare
În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea Legii învăţământului nr.84/1995 cu toate modificările şi completările ulterioare, trimisă cu adresa nr. Pl.x.61 din 7 aprilie 2010, înregistrată cu nr. 31/239 din 8 aprilie 2010. 

Camera Deputaţilor este primă Cameră sesizată, conform dispoziţiilor art. 75 alin.(1) din Constituţia României, republicată şi ale art.92 alin.(8) pct.2 din Regulamentul Camerei Deputaţilor, republicat, cu modificările ulterioare.

Propunerea legislativă are ca obiect de reglementare modificarea art.93 a Legii învăţământului nr.84/1995, republicată, cu modificările şi completările ulterioare, pentru asigurarea unor condiţii depline de manifestare a autonomiei universitare.

Potrivit prevederilor art.61 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a dezbătut propunerea legislativă în şedinţa din 13 aprilie 2010.

Membrii comisiei au examinat iniţiativa legislativă supusă avizării, expunerea de motive, avizul negativ al Consiliului Economic şi Social, înregistrat cu nr. 692 din 29 martie 2010 şi avizul favorabil, cu observaţii şi propuneri al Consiliului Legislativ, aviz cu nr.291 din 25 martie 2010.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea favorabilă a propunerii legislative pentru modificarea Legii învăţământului nr.84/1995 cu toate modificările şi completările ulterioare
În raport de obiectul şi conţinutul reglementării, propunerea legislativă face parte din categoria legilor organice.

                       PREŞEDINTE,                          
SECRETAR,

                        Daniel Buda                              Gabriel Andronache
Consilier parlamentar,

Rodica Penescu

